ธปท.ห่วงศก. การเมืองฉุดต่างชาติหนี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ธปท.ห่วงการเมืองกระทบการใช้จ่าย การผลิต ระวังค่าเงินผันผวนต่างชาติขนเงินหนี
นางสุชาดา กิระกุล ผู้ช่วยผู้ว่าการ สายตลาดการเงิน ธนาคาร แห่งประเทศไทย (ธปท.) เปิดเผยว่า ขณะนี้เศรษฐกิจไทยมีแนวโน้มการฟื้นตัวดีขึ้นค่อนข้างชัด เพราะดัชนีและเครื่องชี้ทุกตัวปรับดีขึ้นหมด ปัจจัยเสี่ยงจึงน่าจะมีแค่เรื่องการฟื้นตัวของเศรษฐกิจโลก และปัจจัยจากปัญหาทางการเมืองเท่านั้น 
ผู้ช่วยผู้ว่าการ ธปท. กล่าวว่า ตอนนี้การชุมนุมทางการเมืองเริ่มส่งผลต่อภาคการท่องเที่ยวแล้ว ซึ่งต่อไปต้องดูว่ากระทบต่อการใช้จ่ายของประชาชนในวันหยุดยาวช่วงสงกรานต์นี้หรือไม่ เพราะถ้ากระทบการใช้จ่ายก็อาจกระทบต่อภาคการผลิต และการส่งออกในระยะต่อไป
นางสุชาดา กล่าวว่า สิ่งที่อยากเตือนให้ผู้ประกอบทั้งส่งออกและนำเข้าการระวัง คือ ภาวการณ์ผันผวนของเงินบาทที่จะกลับด้านอย่างรวดเร็ว เนื่องจากเงินทุนต่างชาติจะไหลออกทันที จากสถานการณ์การเมืองเปลี่ยนจนกระทบความเชื่อมั่น 
สำหรับเงินบาทของไทยแข็งค่าขึ้น 3%เศษ มาเลเซีย 7.15% อินโดนีเซีย 4.4% ฟิลิปปินส์ 3.2% สิงคโปร์ 0.7% และเวียดนามอ่อนลง 3%การ ซึ่งการแข็งค่าของเงินบาทในระดับดังกล่าวยังไม่ทำให้ความสามารถในการแข่งขันของผู้ประกอบการส่งออกลดลง ซึ่งที่ผ่านมาธปท.มีการดูแลค่าเงินบาทไม่ให้ผันผวนให้อยู่ในระดับที่แข่งขันได้ และไม่ให้เป็นอุปสรรคในการเติบโตของภาคส่งออกอยู่แล้ว 
“
 
ผู้ช่วยผู้ว่าการ ธปท. เปิดเผยว่า ในภาวะเช่นนี้คณะกรรมการนโยบายการเงิน(กนง.)คงนำปัจจัยเสี่ยงเหล่านี้มาพิจารณาการตัดสินใจปรับขึ้นอัตราดอกเบี้ยนโยบายในการประชุมวันที่ 21 เม.ย.นี้ด้วย จากปกติที่การตัดสินใจต้องพิจารณาข้อมูลทางเศรษฐกิจ และผลกระทบล่าสุดประกอบ ซึ่งในภาวะนี้ต้องยอมรับว่าสถานการณ์ทางการเมืองเป็นปัจจัยเสี่ยงสำคัญที่ธปท.ต้องติดามดูควบคู่กับการดูข้อมูลด้านอื่นๆ 
อย่างไรก็ตาม ธปท.ยืนยันว่าในช่วงที่คาเงินบาทแข็งค่าเศรษฐกิจไทยได้ประโยชน์ด้วยเช่นกัน เพราะช่วยให้ราคาน้ำมันไม่ปรับสูงขึ้นเร็วเกินไป ช่วยให้ราคาสินค้าไม่ปรับขึ้นเร็ว เพราะต้นทุนการนำวัตถุดิบต่ำลง นอกจากนี้ยังช่วยให้เกิดการนำเงินไปลงทุนแสวงหาประโยชน์ในต่างประเทศมากขึ้นด้วย